b"\n_START_ARTICLE_\nCant\xc3\xb3 de Perpiny\xc3\xa0-6\n_START_SECTION_\n1973 - 1982\n_START_PARAGRAPH_\nEl primer cant\xc3\xb3 de Perpiny\xc3\xa0-6 fou creat arran del desmembrament dels cantons de Perpiny\xc3\xa0 Est i Perpiny\xc3\xa0 Oest en 1973 (decret n. 73-819 del 16 d'agost de 1973). Comprenia una part del territori del municipi de Perpiny\xc3\xa0 compr\xc3\xa8s al Nord, avinguda del General Leclerc, a l'oest, curs Lazare Escarguel, avinguda del Liceu, avinguda de Gilbert Brutus (part oest) i el carrer de Paulin Testory, al sud, carrer de Georges Rives, carrer de Miquel Mulcio, carrer de Marie Parazols, carrer de Jean Ri\xc3\xa8re i carrer de Lavoisier, a l'est, carrer de Waldeck Rousseau, pla\xc3\xa7a de Jean Moulin i pla\xc3\xa7a de les Esplanades, carrer Petit de la Real, pla\xc3\xa7a de Rigaud, carrer del Teatre, pla\xc3\xa7a de la Rep\xc3\xbablica, carrer de Jean-Jacques Rousseau, carrer dels Tres Dies, carrer dels Marxants, pla\xc3\xa7a de la Llotja, carrer de Louis Blanc, pla\xc3\xa7a de Verdun, pla\xc3\xa7a de la Vict\xc3\xb2ria i pla\xc3\xa7a de la Resist\xc3\xa8ncia.\n_START_SECTION_\n2014 - Moment actual\n_START_PARAGRAPH_\nA les eleccions departamentals franceses del 2015 va entrar en vigor una nova redistribuci\xc3\xb3 cantonal, definida pel decret de 26 de febrer del 2014, en aplicaci\xc3\xb3 de les lleis del 17 de maig del 2013 (loi organique 2013-402 i loi 2013-403). A partir d'aquestes eleccions, els consellers departamentals s\xc3\xb3n escollits per escrutini majoritari binominal mixt. Des d'aquestes eleccions els electors de cada cant\xc3\xb3 escullen dos membres de sexe diferent al consell departamental, nova denominaci\xc3\xb3 del consell general, i que es presenten en parella de candidats. Els consellers departamentals s\xc3\xb3n escollits per sis anys en escrutini binominal majoritari a dues voltes; per a l'acc\xc3\xa9s a la segona volta cal un 12,5% dels vots inscrits en la primera volta. A m\xc3\xa9s, es renova la totalitat de consellers departamentals. El nou sistema de votaci\xc3\xb3 requeria una redistribuci\xc3\xb3 dels cantons, i el nombre es va reduir a la meitat arrodonit a la unitat senar superior si el nombre no \xc3\xa9s sencer senar, aix\xc3\xad com unes condicions de llindar m\xc3\xadnim. Als Pirineus Orientals el nombre de cantons va passar de 31 a 17._NEWLINE_El Cant\xc3\xb3 de Perpiny\xc3\xa0 6, onz\xc3\xa8 cant\xc3\xb3 de la Catalunya del Nord, dels 17 existents, ha quedat, doncs, novament i totalment remodelat. En el decret on delimita els territoris dels cantons perp\xc3\xacnyanesos cita en primer lloc la comuna de Toluges, i en segon llocs, la resta del terme comunal que no ha restat incl\xc3\xb2s en els cantons de Perpiny\xc3\xa0 1, Perpiny\xc3\xa0 2, Perpiny\xc3\xa0 3, Perpiny\xc3\xa0 4 i Perpiny\xc3\xa0 5. Es tracta dels barris de ponent a la dreta de la Tet."